Franjevci trećoreci glagoljaši - Wikipedija

# Franjevci trećoreci glagoljaši

### Izvor: Wikipedija

Katolički crkveni red. Kratica: TOR

Vrijeme nastanka: 13. stoljeće

Osnivač(i): skupine franjevački trećoredaca svjetovnjaka koji počinju živjeti redovničkim samostanskim životom

Poznatiji samostani: Ksaver (Zagreb), Odra (kraj Zagreba), Kotari (kod Samobora), Belišće, Ogulin, Krk, Porat, Glavotok, samostan sv. Franje Asiškog u Zadru i samostan sv. Pavla Pustinjaka na Galevcu (Školjiću) kraj Preka.

Sveci, blaženici, sluge Božji iz ovog reda:

## [uredi] Franjevci trećoreci glagoljaši u Hrvatskoj

Osim prvog reda, tj. franjevaca ili Male braće, i drugog reda - klarisa, sv. Franjo je osnovao i tzv. treći red za svjetovnjake. No još su se za svečeva života neki trećoreci udruživali u zajednice i počeli živjeti redovničkim životom te polagati redovničke zavjete. Pravilo im je potvrdio papa Nikola IV. 1289. godine. U početku su bili pod upravom Manje braće.

U našim se krajevima vrlo rano spominje prva redovnička zajednica trećoredaca u gradu Zadru 1251. godine. Narod ih je nazivao "remete od pokore", što svjedoči o pustinjačkom karakteru njihova života. U dokumentima su često nazivani hrvatskim redovnicima, fratrima glagoljašima, jer su se od davnine u liturgiji služili glagoljicom i staroslavenskim jezikom. na tom području vrlo su zaslužni za hrvatsku kulturu.

Papa Siksto IV. proglasio je hrvatsku trećoredsku zajednicu samostalnom 1473. godine, a papa Klement VIII. ujedinio je hrvatsku granu s onom u Italiji 1602. godine i ovlastio ih da biraju vlastitog generalnog poglavara.

U početku trećoreci žive kao pustinjaci, no ujedno djeluju u pastoralu među seljačkim svijetom i ribarima, a u Mletačkoj Republici vrše službu dušobrižnika na mletačkim galijama i po lazaretima. Samostani su im se sve do 20. stoljeća nalazili isključivo u primorskim krajevima, a od prve polovice 20. st. otvaraju samostane i u kontinentalnom dijelu Hrvatske. Danas djeluju u pastoralu i vode nekoliko župa.

## [uredi] Vanjske poveznice

Franjevci trećoreci glagoljaši

Dobavljeno iz "http://hr.wikipedia.org../../../f/r/a/Franjevci_tre%C4%87oreci_glagolja%C5%A1i.html"

Kategorije: Nedostaju wikipoveznice | Crkveni redovi

##### Views

- Članak
- Razgovor
- Trenutna inačica

##### Traži